Zhang Song
三峰之術，百年以後，流傳於陝西，而王宗為最著。温州陳州同從王宗受之，以此教其郷人，由是流傳於温州。嘉靖間，張松溪為最者。松溪之徒三四人，而四明葉継美近泉為之魁。由是流傳於四明。四明得近泉之傳者，為呉崑山、周雲泉、單思南、陳貞石、孫継槎，皆各有授受。崑山傳李天目、徐岱嶽，天目傳余波仲、呉七郎、陳茂弘。雲泉傳盧紹岐。貞石傳董扶輿、夏枝溪。継槎傳柴玄明、姚石門、僧耳、僧尾。而思南之傳，則為王征南。